Publication: Magyar Közlöny
Issue: MK-2002-25 (Year: 2002, Number: 25)
Era: 1990-2004
Section: a 3/2002. (II. 22.) KöM rendelethez
Paragraph Index: 271

2. Cementgyári égetõkemencékben történõ hulladék együttégetésre vonatkozó sajátos szabályok A folyamatosan mért légszennyezõanyag-kibocsátások napi átlagértékeinek meghatározására, a mintavételi idõszakokra és a mérési módszerekre vonatkozó követelményeket a rendelet 10—11. §-a tartalmazza. A folyamatosan mért légszennyezõ anyagok napi átlagértékeit kell a megadott összkibocsátási határértékekkel összehasonlítani. A félórás átlagértékek képzésére csak a napi átlagértékek számításához van szükség. A táblázatokban megadott határértékek mértékegysége mg/m 3, kivéve a dioxinok és furánok értékét, amelynek mértékegysége ng/m3. A kibocsátási határértékeknek való megfelelés igazolására végzett mérések eredményeit száraz gázra, 273 K hõmérsékletre, 101,3 kPa nyomásra és 10%-os vonatkoztatási oxigéntartalomra kell átszámítani.

Source: https://magyarkozlony.hu/hivatalos-lapok/8c1a15576d87df1c2fe83569bacb3f1b5b3acf02/dokumentumok/ca409924d0f148e248f83ab72e2566737b3795fa/letoltes